Document ID: 31979R1250

ΚΑΝΟΝΙΣΜΟΣ (ΕΟΚ) αριθ. 1250/79 ΤΗΣ ΕΠΙΤΡΟΠΗΣ της 26ης Ιουνίου 1979 περί καθορισμού των εξισωτικών εισφορών στον τομέα των σπόρων προς σπορά
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος,
τον κανονισμό (ΕΟΚ) αριθ. 2358/71 του Συμβουλίου της 26ης Οκτωβρίου 1971 περί κοινής οργανώσεως αγοράς στον τομέα των σπόρων προς σπορά(1)(1)
ΕΕ αριθ. N 246 της 5.11.1971, σ. 1., όπως τροποποιήθηκε τελευταία από τον κανονισμό (ΕΟΚ) αριθ. 3234/79(2), και ιδίως το άρθρο 6 παράγραφος 5,
Εκτιμώντας:
ότι το άρθρο 6 παράγραφος 3 του κανονισμού (ΕΟΚ) αριθ. 2358/71 προβλέπει ότι, στην περίπτωση που η τιμή προσφοράς "ελεύθερο στα σύνορα", αυξημένη κατά τους δασμούς, για έναν τύπο υβριδίων αραβοσίτου που προορίζεται για σπορά, προελεύσεως τρίτης χώρας, είναι κατώτερη από την αντίστοιχη τιμή αναγωγής για τις εισαγωγές του υβριδίου αυτού προελεύσεως της χώρας αυτής, εισπράττεται εξισωτική εισφορά, αφού τηρηθούν οι υποχρεώσεις που απορρέουν από την παγιοποίηση στα πλαίσια της GATT (Γενική Συμφωνία Δασμών και Εμπορίου)- ότι αυτή η εξισωτική εισφορά ισούται με τη διαφορά μεταξύ της τιμής αναγωγής και της τιμής "ελεύθερο στα σύνορα", αυξημένης κατά τους δασμούς-
ότι ο κανονισμός (ΕΟΚ) αριθ. 1249/79 της Επιτροπής(3), καθόρισε τις τιμές αναγωγής του υβριδίου αραβοσίτου που προορίζεται για σπορά για την περίοδο εμπορίας 1979/1980-
ότι οι τιμές προσφοράς "ελεύθερο στα σύνορα" καθορίζονται για κάθε προέλευση με βάση όλα τα διαθέσιμα στοιχεία- ότι τα στοιχεία αυτά προσδιορίζονται στο άρθρο 1 παράγραφοι 1, 2 και 3 του κανονισμού (ΕΟΚ) αριθ. 1665/72 της Επιτροπής(4)- ότι, δυνάμει του άρθρου 3 του ίδιου κανονισμού, οι τιμές προσφοράς "ελεύθερο στα σύνορα" καθορίζονται για κάθε προέλευση, με βάση τις πιο ευνοϊκές δυνατότητες αγοράς για τα σχετικά προϊόντα, υπολογιζόμενες σύμφωνα με τις διατάξεις των άρθρων 1 και 2- ότι, για τον καθορισμό των τιμών αυτών, δεν πρέπει να λαμβάνονται υπόψη οι πληροφορίες σχετικά με προσφορές που δεν έχουν οικονομική επίπτωση στην αγορά, ιδίως λόγω της μικρής ποσότητος στην οποία αναφέρονται-
ότι πρέπει, σύμφωνα με το άρθρο 2 του κανονισμού (ΕΟΚ) αριθ. 1665/72, να γίνεται μία αναπροσαρμογή των στοιχείων τιμών που αναφέρονται σε διαφορετικό στάδιο από το στάδιο "ελεύθερο στα σύνορα" της Κοινότητος- ότι, σύμφωνα με το άρθρο 4 παράγραφος 2 του ιδίου κανονισμού, η εξισωτική εισφορά τροποποιείται όταν διαπιστώνεται αισθητή διακύμανση της τιμής προσφοράς "ελεύθερο στα σύνορα"-
ότι η εφαρμογή του συνόλου των προαναφερθεισών ανωτέρω διατάξεων στα στοιχεία τα οποία έχει στη διάθεσή της σήμερα η Επιτροπή, οδηγεί στον καθορισμό της εξισωτικής εισφοράς για ορισμένους τύπους υβριδίων στα ποσά που περιλαμβάνονται στο παράρτημα του παρόντος κανονισμού-
ότι πρέπει, κατά συνέπεια, να καταργηθεί ο κανονισμός (ΕΟΚ) αριθ. 68/79 της Επιτροπής(5), όπως τροποποιήθηκε τελευταία από τον κανονισμό (ΕΟΚ) αριθ. 962/79(6), ο οποίος είχε καθορίσει τις εξισωτικές εισφορές για την προηγούμενη περίοδο-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Σπόρων προς Σπορά,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Οι εξισωτικές εισφορές που εφαρμόζονται στον τομέα των σπόρων προς σπορά καθορίζονται στο παράρτημα.
Άρθρο 2
Καταργείται ο κανονισμός (ΕΟΚ) αριθ. 68/79.
Άρθρο 3
Ο παρών κανονισμός αρχίζει να ισχύει την 1η Ιουλίου 1979.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.
Έγινε στις Βρυξέλλες, στις 26 Ιουνίου 1979.

Labels: 3
17
6